เทพไท จี้ ศักดิ์สยาม เร่งแก้ ก.ม.เพิ่มความเร็วเป็น 120 กม./ชม. 
เทพไท ส.ส.นครศรีธรรมราช ปชป. จี้ ศักดิ์สยาม ชิดชอบ รมว.คมนาคม เร่งแก้กฎหมาย เพิ่มความเร็วจาก 90 กม./ชม. เป็น 120 กม./ชม.ตามที่เคยให้สัญญากับประชาชนโดยเร็ววันที่ 12 ก.พ. นายเทพไท เสนพงศ์ ส.ส.นครศรีธรรมราช พรรคประชาธิปัตย์ บุกขึ้นอภิปรายหารือ กรณีมีคลิปในยูทูบพูดพาดพิง ถึงสมาชิกสภาผู้แทนราษฎรทั้งสภาว่า ไม่กล้าพูด ไม่ทำหน้าที่เป็นปากเสียงให้พี่น้องประชาชน กรณีการตรวจจับความเร็วของตำรวจทางหลวงโดยใช้หัวข้อว่า สะดุ้งทั้งสภาฯ ส.ส.เจอตอกหน้าหงาย และมีเฟซบุ๊ก ชื่อ ก้าวใหม่เดินไปด้วยกัน โพสต์ข้อความว่า เราอยากจะเห็นนักการเมืองสักคน (พรรคใดก็ได้ลุกขึ้นพูด) เสนอญัตติด่วนในสภาฯ เรื่องขอให้ยกเลิกส่วนแบ่งค่าปรับ อาจเป็นแรงจูงใจให้เจ้าหน้าที่ ตั้งด่าน เพื่อหวังส่วนแบ่งค่าปรับ นอกเหนือจากเงินเดือน เบี้ยเลี้ยง และสวัสดิการ ซึ่งเป็นการทวงถามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ประกาศไว้ และเมื่อตนเองได้ไปตรวจสอบข้อเท็จจริง ก็ปรากฎว่า เมื่อวันที่ 30 กรกฎาคม2562 ได้มีการให้นโยบายในการรับตำแหน่ง ให้มีการปรับเปลี่ยนความเร็วรถยนต์จากเดิม 90 กม./ชม.เป็นไม่เกิน 120 กม./ชม. และวันที่ 9 ธันวาคม 2562 ขีดเส้นให้มีการเพิ่มความเร็วบนถนน 4 เลน วิ่งได้ 120 กม./ชม. วิ่งต่ำกว่า 90 กม./ชม.ห้ามวิ่งในเลนขวา ให้เสร็จภายใน 1 เดือน ตนจึงขอทำหน้าที่ ส.ส.คนหนึ่ง มาทวงถามนโยบายจากรัฐมนตรีว่าการกระทรวงคมนาคม ว่า มีความคืบหน้าไปถึงไหน และให้เร่งดำเนินการโดยด่วน ตามนโยบายที่ให้ไว้ ซึ่งเป็นสัญญาประชาคมโดยเร็วที่สุด
เทพไท ส.ส.นครศรีธรรมราช ปชป. จี้ ศักดิ์สยาม ชิดชอบ รมว.คมนาคม เร่งแก้กฎหมาย เพิ่มความเร็วจาก 90 กม./ชม. เป็น 120 กม./ชม.ตามที่เคยให้สัญญากับประชาชนโดยเร็ว 
ประชุมสภา,เทพไท เสนพงศ์,120กม./ชม.,เพิ่มความเร็ว,ประชาธิปัตย์,ส.ส.นครศรีธรรมราช,ศักดิ์สยาม ชิดชอบ,ข่าวทั่วไป